**Cyllideb Prifysgol**

**MyBnk**

**Adnodd gwych i rai yn y chweched dosbarth sy’n ystyried prifysgol – bydd y gyllideb hon yn gadael iddynt ‘roi cynnig ar fod yn fyfyriwr prifysgol’ a chyfrifo costau eu ffordd o fyw.**

Amser: 20 – 30 munud

**Gweithgaredd**

Gadael i’r myfyrwyr ddewis senario prifysgol:

A fyddant yn byw gartref neu’n symud allan i neuadd breswyl / llety rhent preifat?

Pa ddinas y maen nhw’n ystyried mynd i brifysgol ynddi – Llundain neu'r tu allan?

Medrant yna ymchwilio i gostau byw’r myfyriwr cyffredin. Gellir gwneud hyn drwy wneud ymchwil ar-lein – yn aml iawn rhestrir costau cyfartalog ar wefannau prifysgol.

Dylai’r myfyrwyr yna ychwanegu eu ‘dehongliad’ nhw o faint y byddent yn ei wario ar, e.e. bwyd, cymdeithasu, dillad etc.

Medrant hefyd ddefnyddio’r cyfrifydd cyllid myfyrwyr i amcangyfrif faint o fenthyciad y byddent yn gymwys i’w gael, a’i gynnwys yn eu cyllideb.

Yn olaf, gall y myfyrwyr weld sut y mae eu hincwm yn cymharu â’u gwariant – a oes ganddynt arian ar ôl i’w gynilo, neu a ydynt mewn dyled?

**Tasg Estynedig:**

Gall y myfyrwyr wneud ymchwil i ba fathau o swyddi sydd ar gael yn eu prifysgol nhw, a chynnwys unrhyw incwm posibl o waith myfyriwr yn incwm eu cyllideb.

Gallai’r myfyrwyr hefyd wneud ymchwil i beth yw’r isafswm cyflog / rheolau lwfans treth ar gyfer pobl ifanc oed prifysgol, er mwyn cael darlun gwell o faint y gallent ddisgwyl ei ennill.

***Cymerwyd y gweithgaredd hwn o raglen 2 awr Uni Dosh MyBnk!***